ننګرهار کې د پېښو معیاری مدیریت او پیسو د لېږد پروګرام شپږ ورځنی ورکشاپ نن درېیمه ورځ هم دوام لری. نن سه شنبه چې د روان سپوږمیز کال د شعبان میاشتې ۲۴مه نېټه ده، د افغانی سرې میاشتې د ننګرهار نمایندګۍ ریاست لپاره د پېښو معیاری مدیریت او پیسو د لېږد پروګرام شپږ ورځنی ورکشاپ، چې د شعبان میاشتې په ۲۲مه نېټه پیل شوی و، نن درېیمه ورځ هم دوام درلود. یاد ورکشاپ چې په بېړنیو حالاتو د پېښو معیاری مدیریت او اړوند نورو موضوعاتو ته ځانګړی شوی دی، نن درېیمه ورځ ور څخه د ننګرهار نمایندګۍ رییس میا نجم الدین هلال لیدنه هم وکړه. باید وویل شی، چې یاد ورکشاپ د ننګرهار نمایندګۍ لس تنه کارمندانو او پنځلس تنه رضاکارانو لپاره په بېړنیو حالاتو د پېښو د معیاری مدیریت په موخه په کار اچول شوی دی.